CSR เผยกำไรปี 63 ร่วง 53% เหลือ 23 ลบ. หลังรายได้ลด-ค่าใช้จ่ายเพิ่ม ยังปันผล 0.69 บ.
CSR เผยกำไรปี 63 ร่วง 53% เหลือ 23 ลบ. จากปีก่อนมีกำไร 50 ลบ. หลังรายได้ลด-ค่าใช้จ่ายเพิ่ม ยังปันผล 0.69 บ. XD 10 พ.ค.64
22 ก.พ. 2564

 บริษัท เทพธานีกรีฑา จำกัด (มหาชน) หรือ CSR รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากมีรายได้รวมลดลง 39.34 ล้านบาท คิดเป็น 22.37% อีกทั้งรายได้อื่นๆลดลง 3.16 ล้านบาท คิดเป็น 27.72%
ขณะที่ค่าใช้จ่ายในการขายและบริหารเพิ่มขึ้น 1.45 ล้านบาท จากค่าใช้จ่ายประจำ ค่าที่ปรึกษาทางกฎหมาย รวมถึงผลกระทบจากการนำมาตรฐานทางการเงินฉบับที่ 9 เรื่องเครื่องมือทางการเงินมาใช้ ทำให้มีการรับรู้ขาดทุนจากเงินลงทุนที่ไม่เกิดขึ้นจริง
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 และกำไรสะสม โดยอัตราการจ่ายปันผลเป็นเงินสด 0.69 บาทต่อหุ้น วันที่ไม่ได้รับสิทธิปันผล (XD) 10 พ.ค. 2564 วันที่จ่ายปันผล 28 พ.ค. 2564